hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu
Affidea Magyarország Kft. | COVID Ellenanyagszint meghatározás
Ügyfélszolgálat - magánrendelés +36 1 803 6464
Ellenanyagszint meghatározás az Affidea magánegészségügyi központjaiban
Töltse ki kérdőívünket, hogy megtudja milyen Covid-19 tesztre van szüksége!
Az Affidea Bank Center Diagnosztikai és Gasztroenterológiai Központban (1054 Budapest, Szabadság tér 7.)
Az Affidea Váci Greens Egészségközpontban (1138 Budapest, Föveny u. 4-6.).
Az Árkád Egészségközpontban (1106 Budapest, Örs vezér tere 25. Árkád Bevásárlóközpont fsz. 048)
A Corvin Egészségközpontban (1083 Budapest, Futó utca 37-45. Corvin Plaza)
A Mammut II. Egészségközpontban (1024 Budapest, Lövőház u. 2-6. Mammut II., 4. emelet)
Kinek érdemes elvégeztetnie a tesztet?
Aki nem tudja, hogy átesett a betegségen, de szeretné megtudni, hogy megfelelő ellenanyaggal rendelkezik-e a védettséghez, valamint a harmadik védőoltás felvétele kapcsán is segítséget jelent a döntésben. Amennyiben valaki a teszt alapján megfelelő ellenyagszinttel rendelkezik, megkaphatja a 4 hónapra érvényes hatósági igazolást a védettségről, amely a Magyarországon belüli szolgáltatások igénybevételéhez továbbra is elegendő.
Mit kell tudnom az ellenanyag tesztről?
Az ellenanyag szint méréssel a szervezetben található ellenanyag mennyiségét határozzuk meg. Amennyiben ez megfelelő, akkor kaphatunk hatósági – védettségi – igazolványt.
A vizsgálatot vénás vérből végezzük.
Eredményt a mintavétel után 2 munkanapon belül kézhez kapja.
Ügyfeleinkhez rugalmasan igazodva, az Affidea call center telefonszámán tudunk időpontot biztosítani és segíteni a kérdések megválaszolásában: (1) 803-6464
Hol történik a tesztelés?
Az Affidea Magánegészségügyi központjaiban. Magánegészségügyi központjaink felsorolását itt találja meg.
A gyermekemet is elhozhatom a szűrésre?
Jelenleg 16 éves kor alatt a vérvételhez előzetes egyeztetés szükséges. 16-18 év közötti pácienseink COVID-19 szűrővizsgálatának elvégzéséhez pedig a szülő vagy törvényes képviselő hozzájárulása szükséges.
Kísérővel érkezem, ő is bejöhet a szűrésre?
A járvány miatt egészségközpontunk közös területeire – a várókba – kizárólag a vizsgálatra érkező páciensek léphetnek be, kísérőik és családtagjaik nem. Indokolt esetben (fogyatékkal élő, kiskorú páciens vizsgálatakor), természetesen, a kísérőnek is belépést biztosítunk, illetve kollégáink is szívesen átvállalják az ebből adódó többletfeladatokat.
Kérjük, hogy 15 perccel a megadott vizsgálati időpont előtt érkezzen, hogy az esetleges torlódást elkerülhessük. Pácienseink előre egyeztetett időpontra, egymás után érkeznek, ezért késés esetén nem tudjuk garantálni a vizsgálat elvégzését.
Milyen dokumentumokra lesz szükségem a szűrésen?
Kérjük, hozza magával személyi igazolványát, lakcímkártyáját, és TAJ-kártyáját.
Mivel készüljek a vizsgálatra?
A maszk használata központjainkban kötelező, ezért kérjük, ha teheti, maszkban érkezzen.
Éhgyomorra kell érkezni a vérvételre?
Nem, a vizsgálathoz nem szükséges éhgyomorral érkezni.
A teszt 11.000 forintba kerül.
Készpénzben és bankkártyával is, de a készpénzforgalomból adódó többletkockázat miatt kérjük és javasoljuk a bankkártyás fizetést.
Hogyan történik a tesztelés?
Pácienseinket előzetes telefonos bejelentkezés alapján egyeztetett időpontban fogadjuk az Affidea magánegészségügyi központjaiban.
A bejelentkezés és rövid adminisztráció után az előírás szerinti védőruházatot és védőfelszerelést viselő munkatársunk vért vesz Öntől.
A teszt után páciensünk megvárhatja az eredményt, melyet 2 munkanap alatt kézhez kap.
Működik a járvány alatt az Affidea?
Az Affidea Központjaiban szolgáltatásaink továbbra is elérhetőek. Az endoszkópia és spirometria vizsgálatokat alapos indokkal végzünk, minden esetben 48 órán belüli negatív PCR vagy antigén-teszt bemutatásával.
Pácienseinket arra kérjük, hogy ne jelentkezzenek be vizsgálatra az alábbiak fennállása esetén:
koronavírusra utaló panaszai vannak (hasfájás, zavartság, hányás, fáradékonyság, gyengeség, fulladás, fejfájás, nehézlégzés, láz, hasmenés, száraz köhögés, szaglás és ízlelés elvesztése),
kontakt személlyel való érintkezés miatt önkéntes karanténban van,
szoros kontaktba került bizonyítottan koronavírussal fertőzött személlyel.
A külföldről érkező pácienseink esetében, vizsgálatot csak két negatív PCR-teszt bemutatását követően végzünk el. Felszabadító PCR elvégzésére a külföldről haza érkező pácienseinket is várjuk, amennyiben az előszűrési folyamatunkon sikeresen átestek.
Felhívjuk továbbá a kedves pácienseink figyelmét, hogy a diplomáciai és üzleti út miatti karanténmentesség az Affidea Magyarország központjaiban nem érvényes.
Az Affidea Magyarország központjai minden koronavírus intézkedést elvégez annak érdekében, hogy a pácienseket biztonságos környezetben tudja. Érkezéskor kérdőíves előszűréssel, lázméréssel fogadunk mindenkit. A maszk és a fertőtlenítőszer használata pedig minden, az épületben tartózkodó személy számára kötelező.
Mit jelent a referencia érték?
A referencia tartomány a mért érték mellett látható a leleten. Amennyiben az érték:
1 alatt van – negatív = nagy valószínűséggel nem védett
1 felett van – pozitív = nagy valószínűséggel védett
Milyen mértékű ellenanyag szintnél kell oltás?
Amennyiben a referencia érték 1 alatti, érdemes és ajánlott kérni a COVID-19 elleni védőoltást.
Hol találom meg a referencia értéket?
A referencia tartomány a mért érték mellett látható a leleten, az alábbi minta lelethez hasonló módon.
További információ a Centaur® COVID-19 IgG ellenanyag vizsgálatról
További információ a Centaur® COVID-19 IgG ellenanyag vizsgálatról az itt olvashat.
1083 Budapest, Bókay János utca 44-46. 8. emelet
EP- és SZÉP kártya
© 2018 - 2022 Affidea Magyarország Kft., minden jog fenntartva.
Figyelem! Az oldalon található információk tájékoztató jellegűek, nem helyettesítik a szakszerű orvosi véleményt. A vizsgálatok igénybe vételéről minden esetben konzultáljon háziorvosával, beutaló orvosával vagy központunk radiológusával/szakdolgozójával!